KS Daily View 30 พ.ค. 2023
30 พฤษภาคม 2566

KS Daily View 30.05.2023 >>> คาด กนง. ขึ้นอัตราดอกเบี้ย SET แกว่งตัวทดสอบแนวต้าน คาดกรอบ SET วันนี้ 1,490-1,555 จุด หุ้นแนะนำ SNNP, TTB
สรุปภาวะตลาดเมื่อวานนี้
ต่างประเทศ : ตลาดหุ้นสหรัฐปิดทำการเนื่องจากวันหยุด
ในประเทศ: SET Index +10.13 จุด หรือ +0.66% อยู่ที่ 1,540.97 หนุนโดย JAS (+16.44%), BCH (+5.08%), ORI (+4.72%), CHG (+4.64%), TRUE (+3.79%) ขณะที่ตัวที่ปรับตัวแย่กว่าตลาดได้แก่ TU (-3.77%), PSL (-3.03%), PTG (-2.44%), CKP (-2.27%), ONEE (-1.89%) เป็นต้น
แนวโน้มตลาดหุ้นในประเทศ:
ประเมินตลาดหุ้นไทยแกว่งตัวในกรอบ 1,490-1,555จุด ปัจจัยต่างประเทศน่าจะได้รับแรงหนุนจากการเจรจาขยายเพดานหนี้ที่ได้ข้อสรุปและจะโหวตภายในสัปดาห์นี้ ขณะที่วันที่สหรัฐฯ จะผิดนัดชำระหนี้หากตกลงกันไม่ได้เป็นวันที่ 5 มิ.ย. 2566 จากเดิมเป็นวันที่ 1 มิ.ย. 2566 ส่วนปัจจัยภายในประเทศยังเป็นเรื่องการเมือง การจัดตั้งรัฐบาล และปัญหาประธานสภาฯ ที่ทั้งพรรคก้าวไกลและพรรคเพื่อไทยจะหารือกันที่พรรคประชาชาติวันนี้ รวมถึงการประชุม กนง. วันพรุ่งนี้ คาดว่าจะขึ้นอัตราดอกเบี้ยอีก 0.25% สู่ระดับ 2.0% เป็นผลดีกับหุ้นกลุ่มธนาคาร
ประเด็นสำคัญที่เป็นกระแสในช่วงนี้และมีผลต่อการลงทุน:
1.) ปธน.ไบเดน และนายเควิน แมคคาร์ธี ประธานสภาผู้แทนราษฎรสหรัฐได้บรรลุข้อตกลงการปรับเพิ่มเพดานหนี้ในวันอาทิตย์ที่ผ่านมา (28 พ.ค.) ซึ่งเป็นย่างก้าวสำคัญในการผลักดันร่างกฎหมายการปรับเพิ่มเพดานหนี้เข้าสู่สภาคองเกรส ก่อนที่จะถึงกำหนดเส้นตายในการผิดนัดชำระหนี้ของรัฐบาลสหรัฐ หรือ X-date ในวันที่ 5 มิ.ย.
2.) นักลงทุนจับตาข้อมูลแรงงานของสหรัฐในสัปดาห์นี้อย่างใกล้ชิด เพื่อหาสัญญาณบ่งชี้แนวโน้มเศรษฐกิจและทิศทางอัตราดอกเบี้ยของธนาคารกลางสหรัฐ (เฟด) โดยในวันพุธนี้ สำนักงานสถิติของกระทรวงแรงงานสหรัฐจะเปิดเผยตัวเลขการเปิดรับสมัครงานและอัตราการหมุนเวียนของแรงงาน (JOLTS) ประเดือนเม.ย. คาดที่ 9.35 ล้านตำแหน่ง จากเดือนที่ผ่านมา 9.59 ล้านตำแหน่ง
3.)ปธน.เออร์โดกันคว้าชัยชนะในการเลือกตั้งประธานาธิบดีเป็นสมัยที่ 3 ของตุรกี ด้วยคะแนนเสียง 52.14% ขณะที่นายเคมัล คิลิกดาโรกลู คู่แข่งจากพรรคฝ่ายค้าน ได้คะแนนเสียง 47.86%
4.)ติดตามความคืบหน้าการหารือตำแหน่งประธานสภาฯ ของพรรคก้าวไกลและพรระเพื่อไทย ซึ่งจะพบปะพูดคุยกันที่พรรคประชาชาติในวันนี้
Theme การลงทุนสัปดาห์นี้
1.)เลือกหุ้นส่งออกที่ได้ประโยชน์จาการอ่อนค่าของเงินบาท หุ้นธนาคารพาณิชย์จากการขึ้นดอกเบี้ยของ ธปท. หนุน NIM ขยายตัวและหุ้น K ขาล่าง ที่ได้ประโยชน์จากนโยบายกระจายรายได้ของพรรคก้าวไกล/อัดฉีดเงินลงระบบของเพื่อไทยคาดว่าจะยัง outperform ได้ต่อ
1.1)AAI (ราคาพื้นฐาน 5.80 บาท)
1.2)GFPT (ราคาพื้นฐาน 13.60 บาท)
1.3)PTG (ราคาพื้นฐาน 16.20 บาท)
1.4)TTB (ราคาพื้นฐาน 1.73 บาท)
1.5)SNNP (ราคาพื้นฐาน 30.30 บาท)
หุ้นแนะนำวันนี้ Top pick:
SNNP (ราคาพื้นฐาน 30.30 บาท) คาดกำไร 2Q23 ทำจุดสูงสุดใหม่ จากกำลังการผลิตใหม่เฟส 2 ที่เวียดนาม นักท่องเที่ยวจีนที่ไหลเข้าไทยมากขึ้นทำให้ความต้องการของฝากเพิ่ม การเข้าสู่ฤดูร้อนใน 2Q23 เราน่าจะเห็น Jele แบรนด์เครื่องดื่มเยลลี่ ซึ่งเป็นแบรนด์ที่มีอัตรากำไรต่ำ จะทำผลงานได้ดีกว่าแบรนด์อื่น ๆ ของ SNNP อย่างไรก็ตาม เราไม่คาดว่า GPM โดยรวมจะลดลงเนื่องจากจะได้รับการสนับสนุนของโรงงานในเวียดนาม นอกจากนี้ ใน 2Q23 จะเป็นการเปิดตัวเฟสที่สองของโรงงานใหม่เพื่อผลิต Bento ซึ่งเป็นแบรนด์ที่มีอัตรากำไรสูง เพื่อเตรียมสินค้าคงคลังสำหรับครึ่งหลังของปี 2566 ดังนั้นเราจึงคาดว่าจะเห็นผลการดำเนินงานที่ดีที่สุดของ SNNP ในครึ่งหลังของปี 2566 โดยคาดจะทำจุดสูงสุดใน 4Q23 จากการเปิดเฟส 3 ในเวียดนามด้วย นอกจากนี้คาดว่า SNNP จะเข้า SET100 ใน 2H23 นี้ส่งผลให้มีแรงซื้อของกองทุนประเภท Passive fund
TTB (ราคาพื้นฐาน 1.73 บาท) คาดกำไรไตรมาส 2/2566 เติบโตเล็กน้อย QoQ และ YoY โดยได้แรงหนุนจาก NIM ที่สูงขึ้นจากสัดส่วนสินเชื่อที่ดีขึ้นและอัตราดอกเบี้ยเงินกู้ที่เพิ่มขึ้น ขณะที่ต้นทุนทางการเงินน่าจะเพิ่มขึ้นในอัตราที่ช้ากว่าในไตรมาส 2/2566 เราคาดว่า TTB จะควบคุม NPL และ credit cost ได้ดีในไตรมาส 2/2566 ในแง่ของ YoY เราคาดว่ากำไรไตรมาส 2/2566 จะเติบโตอย่างแข็งแกร่งจากฐานที่ต่ำในไตรมาส 2/2565 เราคงคำแนะนำ “ซื้อ” สำหรับ TTB ด้วยราคาเป้าหมาย 1.73 บาท TTB ยังคงเป็นหุ้นเด่นของเราในกลุ่มธนาคาร จากคุณภาพสินทรัพย์ที่แข็งแกร่ง มูลค่าหุ้นที่น่าสนใจ และคาดว่ากำไรปี 2566 จะเติบโตอย่างแข็งแกร่งที่ 17% YoY
รายงานตัวเลขเศรษฐกิจ
-วันอังคารติดตามติดตาม ตัวเลขส่งออก และนำเข้าของไทยเดือน เม.ย. คาด -2.1% YoY และ -5.3% YoY ตามลำดับ ขณะที่คาดไทยขาดดุลการค้าเดือน เม.ย. US$500mn ตัวเลข Japan Unemployment rate เดือนเม.ย. คาดที่ 2.8% ทรงตัวจากเดือนก่อน ตัวเลข S&P Case Shiller US House Price Index เดือน มี.ค. คาดที่ -1.6% YoY จากเดือนที่ผ่านมา +0.4% YoY ตัวเลข Dallas Fed Manufacturing เดือนพ.ค. คาดที่ -25 จุด จากเดือนที่ผ่านมา -23.4 จุด และตัวเลข CB Consumer Confidece ของสหรัฐฯ เดือน พ.ค. คาด 99.1 จุด (-2.2% MoM)
-วันพุธ ติดตาม การประชุม กนง. คาดปรับขึ้นอัตราดอกเบี้ยนโยบาย 25bps. เป็น 2.00% ตัวเลขเศรษฐกิจไทยเดือน เม.ย. โดย ธปท. ตัวเลข NBS Manufacturing PMI ของจีนเดือน พ.ค. คาดที่ 49.4 จุด จากเดือนที่ผ่านมา 49.2 จุด ตัวเลข NBS Non-manufacturing PMI ของจีนเดือน พ.ค. คาดที่ 55 จุด จากเดือนที่ผ่านมาที่ 56.4 จุด ตัวเลข Japan Consumer Confidence เดือนพ.ค. คาดที่ 36 จุด จากเดือนที่ผ่านมา 35.4 จุด ตัวเลขเงินเฟ้อของฝรั่งเศสเดือน พ.ค. คาด +5.4% YoY ลดลงจากเดือนก่อนหน้าที่ +5.9% YoY ตัวเลขเงินเฟ้อเยอรมันเดือน พ.ค. คาด +6.5% YoY ลดลงจากเดือนก่อนหน้าที่ +7.2% YoY ตัวเลข US JOLTs openings เดือนเม.ย. คาดที่ 9.35 ล้านตำแหน่งจากเดือนที่ผ่านมา 9.59 ล้านตำแหน่ง ถ้อยแถลงของ Fed Bowman Fed Jefferson และ Fed Harker ซึ่งล้วนแต่เป็น Voting comittee ปีนี้
-วันพฤหัสฯ ติดตาม ตัวเลข Caixin Manufacturing PMI เดือนพ.ค. คาดที่ 49.3 จุด จากเดือนที่ผ่านมา 49.5 จุด ตัวเลข EU unemployment rate เดือนเม.ย. คาดที่ 6.5% YoY จากเดือนที่ผ่านมา 6.5% YoY ตัวเลข EU Inflation rate เดือนพ.ค. คาดที่ 6.5% YoY จากเดือนที่ผ่านมา 7.0% YoY ตัวเลข ISM Manufacturing PMI สหรัฐฯ เดือนพ.ค. คาดที่ 47 จุด จากเดือนที่ผ่านมา 47.1 จุด ตัวเลขการขอรับสวัสดิการว่างงานของสหรัฐฯรายสัปดาห์คาด +235K จากสัปดาห์ก่อนที่ +229K ตัวเลขสต๊อกน้ำมันดิบรายสัปดาห์ของสหรัฐฯ
-วันศุกร์ ติดตาม ตัวเลข US Unemployment Rate เดือนพ.ค. คาดที่ 3.5% จากเดือนที่ผ่านมา 3.4% ตัวเลข US Non-Farm Payrolls เดือนพ.ค. คาดที่ +195,000 ตำแหน่ง จากเดือนที่ผ่านมา 253,000 ตำแหน่ง ตัวเลขค่าจ้างรายชั่วโมงของสหรัฐฯ เดือน พ.ค. คาด +0.3% MoM และ +4.4% YoY
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
-หุ้น
-กองทุนรวม
-TFEX
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #DAILYVIEW